**DĖL ROKIŠKIO RAJONO SAVIVALDYBĖS TARYBOS 2015 M. RUGPJŪČIO 28 D. SPRENDIMO NR. TS-188 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ PAKEITIMO**

2017 m. birželio 23 d Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Rokiškio rajono savivaldybės tarybos 2016 m. vasario 19 d. sprendimu Nr. TS-21 patvirtintu Rokiškio rajono savivaldybės strateginio veiklos planavimo tvarkos aprašu, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2015 m. rugpjūčio 28 d. sprendimo Nr. TS-188 „Dėl Rokiškio rajono strateginio planavimo komisijos sudarymo“ 1 punktą ir vietoje žodžių „Ramunė Markevičienė – rajono savivaldybės tarybos Sveikatos ir socialinės apsaugos komiteto pirmininkė“ įrašyti žodžius „Robertas Baltrūnas – rajono savivaldybės tarybos Sveikatos ir socialinės apsaugos komiteto pirmininkas“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2015 M. RUGPJŪČIO 28 D. SPRENDIMO NR. TS-188 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ PAKEITIMO**

**AIŠKINAMASIS RAŠTAS**

2017-06-06

Rokiškis

 **Parengto sprendimo projekto tikslai ir uždaviniai.** Šiuo sprendimo projektu siūloma vietoje buvusios tarybos narės, Sveikatos ir socialinės apsaugos komiteto pirmininkės Ramunės Markevičienės į Rokiškio rajono strateginio planavimo komisijos narius įrašyti naująjį rajono tarybos Sveikatos ir socialinės apsaugos komiteto pirmininką Robertą Baltrūną.

 **Šiuo metu esantis teisinis reglamentavimas.** Rokiškio rajono savivaldybės tarybos 2015 m. rugpjūčio 28 d. sprendimas Nr. TS-188 „Dėl Rokiškio rajono strateginio planavimo komisijos sudarymo“, Rokiškio rajono savivaldybės tarybos 2015 m. rugsėjo 25 d. sprendimas Nr. TS-195 „Dėl Rokiškio rajono savivaldybės tarybos 2015 m. rugpjūčio 28 d. sprendimo Nr. TS-188 „Dėl Rokiškio rajono strateginio planavimo komisijos sudarymo“ pakeitimo“, Rokiškio rajono savivaldybės tarybos 2016 m. vasario 19 d. sprendimu Nr. TS-21 patvirtintas Rokiškio rajono savivaldybės strateginio veiklos planavimo tvarkos aprašas.

 **Sprendimo projekto esmė.** Rokiškio rajono savivaldybės taryba 2015 m. rugpjūčio 28 d. sprendimu Nr. TS-188 „Dėl Rokiškio rajono strateginio planavimo komisijos sudarymo“ patvirtino naujos sudėties Rokiškio rajono strateginio planavimo komisiją, kuri atsakinga už savivaldybės strateginių veiklos planų, ilgalaikių plėtros planų ir programų parengimą, jų įgyvendinimo priežiūrą. Komisijos nariai yra rajono savivaldybės meras, jo pavaduotojas, tarybos komitetų pirmininkai, savivaldybės administracijos direktorius, vietoje buvusios tarybos narės, Sveikatos ir socialinės apsaugos komiteto pirmininkės Ramunės Markevičienės į Rokiškio rajono strateginio planavimo komisijos narius būtina įrašyti naująjį rajono tarybos Sveikatos ir socialinės apsaugos komiteto pirmininką Robertą Baltrūną.

 **Galimos pasekmės, priėmus siūlomą tarybos sprendimo projektą:**

 **teigiamos** – strateginio planavimo komisijos veikla bus galima, nes joje turės galimybę dalyvauti visų rajono tarybos komitetų pirmininkai;

 **neigiamos** – nėra.

 **Kokia sprendimo nauda Rokiškio rajono gyventojams** – Rokiškio rajono strateginio planavimo komisija bus galiojanti ir galės svarstyti bei nagrinėti Rokiškio rajonui aktualius klausimus, kurie įtakos rajono plėtrą.

 **Finansavimo šaltiniai ir lėšų poreikis.** Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Strateginio planavimo ir investicijų skyriaus vyr. specialistė Gražina Švanienė